শহীদুজ্জামান সেলিম
শহীদুজ্জামান সেলিম (জন্ম: ৫ জানুয়ারি) একজন বাংলাদেশী মঞ্চ, টেলিভিশন ও চলচ্চিত্র অভিনেতা এবং পরিচালক। তিনি শতাধিক বাংলা টেলিভিশন নাটকে অভিনয় করেছেন। পাশাপাশি বেশকয়েকটি বিজ্ঞাপনচিত্রে কাজ করেছেন। তিনি মোস্তফা সরয়ার ফারুকী পরিচালিত মেড ইন বাংলাদেশ (২০০৬), রেদওয়ান রনি পরিচালিত চোরাবালি (২০১২), চাষী নজরুল ইসলাম পরিচালিত দেবদাস (২০১৩), জাহিদুর রহিম অঞ্জন পরিচালিত মেঘমল্লার (২০১৫) ইত্যাদি চলচ্চিত্রে অভিনয় করেছেন। ২০১২ সালে চোরাবালি চলচ্চিত্রে অভিনয়ের জন্য তিনি জাতীয় চলচ্চিত্র পুরস্কার অর্জন করেন। এছাড়াও দুই দশক ধরে ছোট পর্দায় অবদানের জন্য তিনি মেরিল-প্রথম আলো পুরস্কার লাভ করেন।